Приложение към

Решение №174-НС от 31.03.2023г.

**ОПЕРАТИВЕН ПЛАН**

за организацията на работата в РИК - Добрич в деня на изборите за

народни представители на 2 април 2023г. и приемането от СИК на изборнитекнижа и материали относно резултатите от изборите

1. В деня на изборите за народни представители на 2 април 2023г. Районна избирателна комисия - Добрич работи в сградата на спортна зала „Добротица“ – град Добрич.

2. Организацията на работата на Районна избирателна комисия - Добрич е по дейности, както следва:

- организационно-технически дейности;

- разглеждане на жалби и сигнали;

- машинно гласуване;

- връзки с наблюдатели и застъпници, представители на партии, коалиции и инициативни комитети;

- контрол на визуализацията на сайта на РИК- Добрич.

3. Организационно-техническите дейности включват:

- получаване и обобщаване на получената информация за хода на произвеждането на изборите в Осми изборен район - Добрички в деня на изборите;

- координиране на организационно-техническата работа за приемане и отчитане на данните от гласуването в изборите в Осми изборен район - Добрички, изработване на график за дежурства на членовете на РИК - Добрич и др.;

- изработване на график за дежурства на допълнително привлечените сътрудници към РИК - Добрич за техническа помощ при приемането в изборния ден на информацията от СИК, книжата и материалите от СИК, както и за други дейности по решение на ЦИК и РИК - Добрич.

4. Достъпът до РИК - Добрич и Изчислителния пункт към РИК – Добрич и пропускателният режим се осъществяват по схема съгласно приложението (не се публикува).

Промяната на пропускателния режим се извършва с решение на РИК - Добрич.

5. Незабавно след откриване на изборния ден, но **не по-късно от 7.15 ч.** СИК от Осми изборен район – Добрички, уведомява РИК - Добрич явили ли са се всички членове, работят ли нормално, имат ли възникнали проблеми, както и информация за членовете, които не са се явили и броят на неявилите се членове.

Веднага след приемане на решения за назначаване на членове на СИК на мястото на неявилите се членове РИК публикува решенията на интернет страницата си.

6. В изборния ден общинските администрации от Област Добрич събират информация от СИК за избирателната активност, като посочват броя на гласувалите избиратели. Информацията се събира от определено със заповед на кмета на общината лице*,* което обобщава събраната информация за общината и я изпраща едновременно на РИК - Добрич и на Областна администрация Добрич по електронна поща. Областна администрация обобщава справката за Осми изборен район и я изпращат по електронната поща на РИК - Добрич.

6.1. Информацията по т. 6 за броя на гласувалите избиратели се събира към **11.00ч. и 16.00 ч.** и след обобщаването ѝ от областните управители се изпраща на РИК - Добрич не по-късно **от 11.15 ч.**, съответно **16.15 ч.**

6.2. РИК - Добрич въвежда данните за броя на гласувалите съответно до **11.30 ч. и 16.30 ч.** в електронната платформа.

7. До **20,15 ч.** СИК на територията на Осми изборен район – Добрички, уведомява определеното със заповед на кмета на съответната община лице за приключване на гласуването в изборния ден и дали гласуването ще продължи след 20,00ч.

8. Дейността по разглеждане на жалби и сигнали включва обработване и изготвяне на отговор на получените жалби, сигнали и предложения.

Всички сигнали и жалби, получени в изборния ден, се въвеждат в нарочен регистър и се разпределят от председателя на РИК - Добрич на членове на РИК - Добрич.

9. Документите от СИК се приемат от член на РИК - Добрич. Членовете на РИК - Добрич се подпомагат от сътрудници.

10. Приемането на изборните книжа и материали в РИК - Добрич започва от обявяване на край на изборния ден.

Изборните книжа и материали на СИК се приемат от РИК - Добрич във фоайето на спортна зала „Добротица“ – гр. Добрич.

Община град Добрич, Община Добричка, Община Генерал Тошево са разпределени във волейболна зала.

Община Балчик, Община Каварна, Община Тервел, Община Крушари и Община Шабла са разпределени в лекоатлетическата зала.

Книжата и материалите се носят от председател, заместник-председател и секретар на СИК.

**Представителите на СИК – председател, зам. председател и секретар, влизат по ред на пристигане в определената от РИК - Добрич зала!!!**

**Влезли в залата не се допускат извън нея с изборни книжа и материали!!!**

**11. Предаване на изборните книжа и материали от СИК на РИК- Добрич.**

След попълване и подписване на секционния/те протокол/и СИК опакова изборните книжа и материали по реда на Решение № 1796-НС от 18.03.2023 г. на ЦИК, както следва:

**I. За СИК за изборите за народни представители на 2 април 2023г. при гласуване със СУЕМГ.**

**А. В плик с надпис „Плик № 1-НС – Списъци на СИК № ........“ СИК поставят:**

1.1. избирателния списък (Приложение № 9-НС);

1.2. декларациите (Приложение № 23-НС) и удостоверенията, приложени към избирателния списък (приложения № 15-НС, № 24-НС и № 26-НС);

1.3. списъка на заличените лица (Приложение № 16-НС);

1.4. списъка за допълнително вписване на придружителите (Приложение № 66-НС).

**Б. В плик с надпис „Плик № 2-НС – Протоколи на СИК № ……“ СИК поставят:**

2.1. попълнените и подписани протоколи на СИК с резултатите от гласуването (Приложение № 82-НС-хм)

2.2. запечатаните прозрачни пликове с двете флаш памети;

2.3. запечатания прозрачен плик с петте смарт карти;

2.4. финалния отчет от машинното гласуване;

2.5. протокола за предаване и приемане на изборните книжа и материали (Приложение № 72-НС);

2.6. протокола за предаване на сгрешен формуляр и приемане на нов формуляр на протокол на СИК, ако е съставен такъв при сгрешен протокол (Приложение № 78-НС);

2.7. протоколите за предаване и приемане на специализирано устройство за машинно гласуване (приложения 2 и 3 към методическите указания част първа);

2.8. протокола с решението на СИК при оспорване действителността или недействителността на някой глас;

2.9. особеното мнение на член на СИК, който не е съгласен с отразените в протокола резултати от гласуването;

2.10. ксерокопие на черновите на протоколите на СИК.

**В. Пликовете № 1 и № 2 се подписват и подпечатват с печата на СИК от членовете на СИК преди поставянето в тях на книжата и материалите, след което се запечатват. Върху пликовете се изписва пълният 9-цифрен номер на секцията.**

**Не се допуска разпечатване на пликовете до предаването им на РИК.**

Пакетът с надпис „Устройство за видеонаблюдение на СИК № ……“ **не се поставя** в чувала (торбата), а се предава на РИК**.**

**II. За СИК за изборите за народни представители на 2 април 2023 г. при гласуване с хартиени бюлетини**

**След попълване и подписване на секционния протокол СИК опакова изборните книжа и материали по реда на Решение № 1796-НС от 18.03.2023 г. на ЦИК, както следва:**

**А. В плик с надпис „Плик № 1-НС – Списъци на СИК № ........“ СИК/ПСИК поставят:**

1.1. избирателния списък (приложения № 9-НС, № 10-НС за ПСИК, № 11-НС за специализирани институции, № 12-НС за места за изтърпяване наказание и за задържане или № 13-НС за плавателни съдове под българско знаме);

1.2. декларациите (Приложение № 23-НС) и удостоверенията, приложени към избирателния списък (приложения № 15-НС, № 24-НС и № 26-НС);

1.3. списъка на заличените лица (Приложение № 16-НС);

1.4. списъка за допълнително вписване на придружителите (Приложение № 66-НС).

**Б. В плик с надпис „Плик № 2-НС – Протоколи на СИК № ……“ СИК/ПСИК поставят:**

2.1. попълнения и подписан протокол на СИК с резултатите от гласуването (Приложение № 81-НС-х);

2.2. протокола за предаване и приемане на изборните книжа и материали (приложения № 72-НС, № 73-НС за ПСИК или № 76-НС за СИК на плавателен съд под българско знаме);

2.3. протокола за предаване на сгрешен формуляр и приемане на нов формуляр на протокол на СИК/ПСИК, ако е съставен такъв при сгрешен протокол (Приложение № 78-НС);

2.4. протокола с решението на СИК/ПСИК при оспорване действителността или недействителността на някой глас;

2.5. особеното мнение на член на СИК/ПСИК, който не е съгласен с отразените в протокола резултати от гласуването;

2.6. ксерокопие на черновата на протокола на СИК/ПСИК.

**Пликовете № 1 и № 2 се подписват и подпечатват с печата на СИК/ПСИК от членовете на СИК/ПСИК преди поставянето в тях на книжата, изписва се пълният 9-цифрен номер на секцията, след което се запечатват.**

**Не се допуска разпечатване на пликовете до предаването им на РИК - Добрич.**

Пакетът с надпис „Устройство за видеонаблюдение на СИК № ……“ **не се поставя** в чувала (торбата), а се предава на РИК**.**

12. РИК предава на „Информационно обслужване“ АД комплект устройствата за видеонаблюдение и видеозаснемане: техническо устройство за видеонаблюдение със SIM карта, стойка, зарядно устройство и инструкции с два QR кода – за всяка секция с видеонаблюдение.

За предаването се подписва протокол в 3 екземпляра, като предаването се удостоверява от членове на ЦИК.

13. Контролът на визуализацията на сайта на РИК - Добрич включва получаването и публикуването на информация, свързана с компютърната обработка на данните от гласуването.

14. В транспортните средства, с които СИК пристига до РИК - Добрич за предаване на изборните книжа и материали от изборите, може да пътуват само членове на СИК и водачът на МПС. Органите на МВР съпровождат СИК до РИК за предаване на книжата и материалите от изборите в отделни МПС-та на МВР.

15. Към РИК - Добрич се организират:

- Приемни –Волейболна зала и Лекоатлетическа зала;

- Изчислителен пункт към РИК - Добрич;

- Зала /фоайе/ за получаване на документите от СИК.

16. Прогнозен час за приключване на работата на РИК – Добрич по установяване на резултатите от изборите – 15.00 ч. на 3 април 2023г.

17. Прогнозен час за предаване на изборните книжа и материали от председател, зам.-председател и секретар на РИК – Добрич в ЦИК – не по-късно от 20.00 часа на 4 април 2023г.

ПРЕДСЕДАТЕЛ:

Цонка Велкова

СЕКРЕТАР:

Сюзан Рамис